Document ID: /roh_data/filtered/fineweb-2-filterrobots_roh.jsonl.gz/22033

Chaschiel svizzer è vinavant dumandà sur cunfin. L'onn passà ha la Svizra exportà tant chaschiel sco anc mai, numnadamain bunamain 82’500 tonnas. Quai han communitgà Swiss Cheese Marketing e TSM Treuhand. Cumpareglià cun l'onn avant èn quai 7% dapli. Il chaschiel è ì cunzunt en Germania, suandà da l'Italia e la Frantscha.
Or da quels pajas importescha la Svizra da l'autra vart er il pli bler chaschiel. Er l’import saja s’augmentà, ma betg uschè fitg sco l'export. En egl croda che la Svizra exportescha pli char chaschiel che quai ch'ella importescha.